ભૂતકાળમાં વિટામિન સી, ઇ અને એ ધરાવતા પોષક દ્રવ્યોના ચક્ષુ પરના પ્રભાવ વિશે અભ્યાસ થઈ ચૂક્યા છે. પરંતુ પ્રોફેસર ગોપીનાથે નવા અભિગમ સાથે સંશોધન હાથ ધર્યું હતું. આ સંશોધકે ફ્લેવોનોઈડ અને અંધાપા વચ્ચેના સંબંધ વિશે સંશોધન હાથ ધર્યું હતું. તેમનું કહેવું છે કે ફ્લેવોનોઈડ એક શક્તિશાળી એન્ટિઓક્સિડન્ટ છે અને લગભગ તમામ ફળ અને શાકભાજીમાંથી ઉપલબ્ધ રહે છે. તે રોગપ્રતિકારક ક્ષમતાને વધારે છે.